Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
3 เม.ย. 2558

เคาะกลยุทธ์ลงทุนบ่าย
สรุปภาวะตลาดเช้า
– SET Index แกว่งตัวในกรอบแคบบริเวณ 1,532-1,538 จุด ก่อนปิดภาคเช้าที่ระดับ 1,534.09 จุด +1.86 จุด (+0.12%) ด้วยมูลค่าการซื้อขายที่ลดลงสู่ 13,402.25 ลบ.
– Most Positive Impact: NPARK (+0.38 จุด)/ KTB (+0.30 จุด)/ PTTGC (+0.24 จุด)
– Most Negative Impact: ADVANC (-0.63 จุด)/ TRUE (-0.26 จุด)/ SCC (-0.26 จุด)
จุดสังเกต: มูลค่าการซื้อขายครึ่งวันลดลงมาอยู่ระดับเดียวกับช่วงก่อนยกเลิกกฎอัยการศึก เนื่องจากตลาดหุ้นภูมิภาคหลายประเทศรวมถึงยุโรปและสหรัฐฯปิดทำการ เนื่องในวัน Good Friday ทำให้ activity ที่เกิดขึ้นในวันนี้จะอยู่ที่การซื้อขายของนักลงทุนในประเทศเป็นหลัก
 
แนวโน้มตลาดบ่าย 
– แกว่งในกรอบ 1,530-1,540 จุด – ตลาดหุ้นไทยในช่วงบ่ายมีโอกาสแกว่งผันผวนในกรอบ 1,530-1,540 จุด (กรอบระยะสั้น 1,520-1,560 จุด) เนื่องจากนักลงทุนชะลอการซื้อขายเพื่อรอดูตัวเลขจ้างงานสหรัฐฯคืนนี้ (Consensus คาดจะเพิ่มขึ้น 250,000 ตำแหน่ง ส่วนอัตราว่างงานคาดทรงตัวที่ 5.5%) ประกอบกับตลาดต่างประเทศหยุดทำการเนื่องในวัน Good Friday ทำให้ activity หลักของตลาดน่าจะเน้นไปที่การเก็งกำไรหุ้นขนาดกลาง-เล็ก โดยโมเมนตัมการเก็งกำไรจะยังคงเป็นบวกตราบใดที่ดัชนียังยืนเหนือ 1,520 จุด (แนวต้าน: 1,540 และ 1,545 // แนวรับ: 1,530 และ 1,525) สำหรับภาพใหญ่ เรายังคงมุมมองระมัดระวังต่อทิศทางตลาดในช่วงไตรมาส 2/58 โดยประเมินความเสี่ยงของ SET Index ที่ 1,440 จุด (ซึ่งน่าจะเกิดหลังการฟื้นตัวรอบนี้) จากปัจจัยเสี่ยงเรื่องการปรับลดประมาณการกำไรของบริษัทจดทะเบียนหลังงบไตรมาส 1/58
– หุ้นแนะนำภาคบ่าย: เก็งกำไร PTT (เราปรับเพิ่มราคาเหมาะสมขึ้นเป็น 380 บาท), MEGA (ผ่านจุดต่ำสุด และมีแนวโน้มฟื้นตัวต่อเนื่อง)
– Momentum Trading: SGP (เป้า 13.50-14.00 คัท 11.60) // SC (เป้า 3.88 และ 3.94-4.00 คัท 3.64)
– Theme Trading: เก็งกำไรลดดอกเบี้ย (บวกต่อหุ้นในกลุ่มเช่าซื้อและอสังหาฯ เราชอบ AP PS SC SIRI SPALI) // การลงทุนภาครัฐ (กลุ่มวัสดุก่อสร้างและรับเหมาฯขนาดกลางน่าจะได้ประโยชน์จากการลงทุนทางถนนและการก่อสร้างขนาดกลาง อาทิ TASCO SCC TPIPL CCP NWR* CNT*)(หมายเหตุ*: หุ้นดังกล่าวเราคัดเลือกจากการที่บริษัทได้รับงานจากภาครัฐในปัจจุบัน ซึ่งประเมินว่าน่าจะมีโอกาสที่จะได้รับงานใหม่เพิ่มขึ้นในอนาคต)
คำแนะนำ
กลยุทธ์: “เลือกเก็งกำไรเป็นรายตัว” เรายังคงมุมมองเป็นบวกสำหรับตลาดเม.ย. (ก่อนผันผวน พ.ค.-มิ.ย.) โดยมองเป้าหมายการฟื้นตัวที่ 1,540-1,560 จุด หรืออาจสูงกว่าเล็กน้อย ตลาดอาจเหวี่ยงจากแรงทำกำไร ในระดับ 1,540+/- แต่คาด ไม่หลุด 1,520 จุด ซึ่งจะทำให้จิตวิทยาการลงทุนไม่เสียไป
 
 
 
Trading Idea
– ประชุมผู้ถือหุ้น: 3 เม.ย. – CHOW GC IRPC ASIMAR TUF BANPU FSMART MINT OFM SUTHA TOP / 7 เม.ย. – TASCO IT SCCC STHAI
– หุ้นพลังงานที่น่าสนใจ: BCP TOP BANPU SGP 
– หุ้นที่มีคาดการณ์ปันผลสูง: ADVANC INTUCH BTS AP SPALI SC TISCO KTB CPNRF TRUEIF JASIF
 
ประเด็นจับตา/ติดตาม 
– (-) ตัวเลขตลาดจ้างงานสหรัฐฯ – อาจกระตุ้นความกังวลเรื่องการขึ้นดอกเบี้ยของ Fed